2018年成人毛笔九级命题参考

1. 岁暮归南山——孟浩然

 北阙休上书，南山归敝庐。不才明主弃，多病故人疎。

白发催年老，青阳逼岁除。永怀愁不寐，松月夜窗墟。

1. 过故人庄——孟浩然

故人具鸡黍，邀我至田家。绿树村边合，青山郭外斜。
开轩面场圃，把酒话桑麻。待到重阳日，还来就菊花。

3.秦中寄远上人——孟浩然
 一丘尝欲卧，三径苦无资。北土非吾愿，东林怀我师。
 黄金然桂尽，壮志逐年衰。日夕凉风至，闻蝉但益悲。

4.宿桐庐江寄广陵旧游——孟浩然

山暝听猿愁，沧江急夜流。风鸣两岸叶，月照一孤舟。
建德非吾土，维扬忆旧游。还将两行泪，遥寄海西头。

5 .留别王维——孟浩然

寂寂竟何待，朝朝空自归。欲寻芳草去，惜与故人违。
当路谁相假，知音世所稀。只应守寂寞，还掩故园扉

6.早寒有怀——孟浩然

 木落雁南渡，北风江上寒。我家襄水曲，遥隔楚云端。
乡泪客中尽，孤帆天际看。迷津欲有问，平海夕漫漫。